 Waxaa iyadana ka mid ahaa wasiirrada arimaha dibada, gaashaandhiga, waxbarashada iyo kuwo kale oo kasoo jeeday bariga iyo galbeedka Somaliland sida Maxamuud Saalax Nuur Fagadhe iyo Cali Qoor-seef, oo ka soo jeeday gobollada bariga Somaliland, isla xukuumadii ku xigtay ee madaxwayne Daahir Riyaale Kaahin oo kasoo jeeday gobolka Awdal waxaa uu saamiyadii qaybsiga siiyay beelaha Somaliland, waxa haddaba xusid mudan xukuumaddan Hadda haysa talada dalka ee uu Madaxweyne Axmed Maxamed Maxamuud Siilaanyo Hoggaamiyo oo ah xukuumadii la siiyay taageerada ugu faraha badan ee lagu doorto dawlad soo martay Somaliland oo laga filayay marka loo eego ninka dirawalka ka ah xukuumadda oo lagu tirin jiray nin waayo arag u ah arrimaha siyaasadda oo lagu dhawaaqi jiray inuu muddo ku siman 50 sannadood oo uu siyaasada arrimaha soomaalida kusoo jiray, arrimaha Somaliland-na kala fududahay baal dacar ayaa bilawgiiba waxaa uu dhan ka raray Awr kolkii horeba dhan ka rarnaa, waxaanu soo dhigay xukuumad ay ka muuqato kala tagii dadwaynaha reer soomali land oo gabi ahaanba ay ka madhan yihiin beellahii darifyada. 